Diari Oficial de la Generalitat Valenciana


Sumari del DOGV 8225, del 01-02-2018 (2018/240)

RESOLUCIÓ de 22 de desembre de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 47/17-EAE, Alacant, i 48/17-EAE, Paiporta.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8225

Data del DOGV
:   01-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/240


Data del document
:   22-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Paiporta
    * Alacant
    * impacte ambiental

RESOLUCIÓ de 22 de desembre de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 47/17-EAE, Alacant, i 48/17-EAE, Paiporta. [2018/240]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 47/17-EAE, Alacant, i 48/17-EAE, Paiporta.  
«Informe ambiental i territorial estratègic  
Tràmit: Avaluació Ambiental de la Modificació Puntual número 2 del Pla parcial 1/4 l'Albufereta.  
Promotor: Ajuntament d'Alacant.  
Autoritat substantiva: Ajuntament d'Alacant.  
Localització: terme municipal d'Alacant.  
Expedient: 047 - 2017 € EAE.  
  
La Comissió d'Avaluació Ambiental, en la sessió celebrada el 30 de novembre de 2017, va adoptar l'acord següent:  
Vista la proposta de l'Informe Ambiental i Territorial Estratègic de la Modificació Puntual número 2 del Pla parcial 1/4 l'Albufereta d'Alacant, en els termes següents:  
Amb data 14 de juliol de 2017 ha tingut entrada, en el Servei d'Avaluació Ambiental Estratègica de la Subdirecció General d'Avaluació Ambiental i Territorial, una sol·licitud d'inici de l'avaluació ambiental i territorial estratègica de la modificació puntual número 2 del Pla parcial 1/4 l'Albufereta d'Alacant.  
A) Documentació presentada  
La sol·licitud d'inici, remesa pel Servei Territorial d'Urbanisme d'Alacant, adjunta l'esborrany de la modificació del pla i document inicial estratègic amb els continguts de l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format digital.  
  
B) Planejament vigent  
El planejament municipal vigent és un pla general aprovat pel conseller el 27 de març de 1987. Aquest pla no va ser sotmés a avaluació ambiental.  
Com a desenvolupament d'aquest pla, l'Ajuntament aprova el 8 de novembre de 1991 el Pla parcial 1/4 l'Albufereta. Posteriorment es van introduir modificacions i s'elaborà un text refós que va ser aprovat el 8 d'abril de 2003.  
La modificació puntual número 1 del pla parcial va ser aprovada el 29 de setembre de 2009. En aquesta es pretenia donar millor cabuda a l'edificabilitat i regular les condicions de separació de les edificacions.  
Actualment es tramita el projecte de reparcel·lació forçosa.  
  
C) Descripció, objecte i justificació  
Durant la tramitació de l'expedient de reparcel·lació, l'Ajuntament ha detectat que és impossible materialitzar l'aprofitament teòric assignat a determinades illes de cases. Els plans d'ordenació del pla parcial contenen una empremta volumètrica però aquesta no és suficient per a albergar la totalitat dels drets edificatoris.  
A més, aquesta empremta no facilita una òptima promoció edificatòria ja que deixen poc espai per a albergar els serveis propis de les zones comunes (piscina, zona infantil, pista de tenis, etc.).  
La modificació es realitza en dos nivells:  
- Cartogràfic: s'elimina el caràcter vinculant de l'empremta volumètrica, excepte en l'illa de cases M2 (es manté en aquesta illa de cases per a facilitar la reparcel·lació ja que albergarà un gran nombre de propietaris, no obstant això, es podrà modificar per mitjà d'un estudi de detall).  
- Normatiu: traslladar a les normes el caràcter no vinculant.  
Per tant, es modificaren aspectes de l'ordenació detallada referents a la volumetria. No es modifica l'edificabilitat ni els paràmetres estructurals.  
De les normes urbanístiques, es modifica la redacció dels articles 2.3, 4, 11, 13, 18, 20 i 23.  
En la cartografia es modifica el plànol PO.8, on s'estableix la volumetria específica vinculant i la volumetria no vinculant.  
D) Document inicial estratègic: possibles efectes sobre el medi ambient.  
Únicament s'ha aportat una alternativa, a més de la 0.  
L'àmbit d'actuació està en una zona periurbana de consolidació residencial. No hi ha vegetació ni fauna d'interés afectada.  
Confronta amb el col·lector canalitzat de la xarxa Juncaret-Orgègia. S'indica que la modificació plantejada no comporta cap alteració dels nivells de perill i risc preexistents, per la qual cosa no es considera necessari afegir una anàlisi addicional a aquest vector de les ja realitzades en els textos del pla parcial que es pretén modificar.  
No es consideren necessàries mesures per al seguiment ambiental de la modificació plantejada, ja que aquesta no genera impactes negatius significatius sobre el medi receptor.  
E) Consultes  
La Subdirecció General d'Avaluació Ambiental ha sotmés la documentació aportada a consulta a les administracions afectades següents:  
  
  
Consulta Informe Administració pública consultada  
07/08/17 23/10/17 Servei Territorial de Medi Ambient (camins ramaders)  
07/08/17 Subdirecció General de Ports, Aeroports i Costes  
07/08/17 03/11/17 Servei Provincial de Costes  
07/08/17 02/11/17 Subdirecció General d'Ordenació del Territori i Paisatge, Servei d'Ordenació del Territori (PATRICOVA)  
07/08/17 28/11/17 Subdirecció General d'Ordenació del Territori i Paisatge, Servei d'Infraestructura Verda i Paisatge  
 13/07/17 Servei Territorial d'Urbanisme  
  
  
Nota: els informes rebuts es publicaran en la pàgina web www.agroambient.gva.es/eae juntament amb aquest IATE.  
  
F) Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta a les administracions públiques afectades a les quals fan referència els articles 48.d i 51.1 de la LOTUP.  
- Paisatge. De conformitat amb el que estableix la LOTUP, el paisatge actuarà com a criteri condicionant en la planificació territorial i urbanística.  
El Servei d'Infraestructura Verda i Paisatge informa que la proposta incidirà en el paisatge i que serà necessària l'elaboració d'un estudi d'integració paisatgística. Aquest haurà de contindre normes per al desenvolupament posterior dels estudis de detall.  
- Risc d'inundació. El Pla d'acció territorial sobre prevenció del risc d'inundació va ser aprovat pel Decret 201/2015, de 29 d'octubre.  
  
Pel límit est discorre el barranc Juncaret-Orgègia que està canalitzat. El Servei d'Ordenació del Territori ha emés un informe en què indica que en la cartografia del PATRICOVA el llit està afectat per risc 1 i part del sector per risc geomorfològic. No obstant això, la cartografia de l'SNCZI, de més detall i que preval sobre l'anterior, indica que fora del llit hi ha perillositat per als períodes de retorn de 100 i 500 anys, i també per la zona de flux preferent.  
En tractar-se d'un sòl urbanitzable amb programa aprovat, li és aplicable l'article 20 del PATRICOVA, per tant la modificació haurà d'incloure una anàlisi de la inundabilitat i adaptar l'ordenació detallada a la incidència de la perillositat d'inundació.  
- Urbanisme. El 13 de juliol de 2017, el Servei Territorial d'Urbanisme d'Alacant emet un informe on indica que afecta l'ordenació detallada i que l'aprovació definitiva serà municipal. A més, des del punt de vista de les seues competències no plantegen objeccions a la proposta.  
  
- Costes. Domini públic maritimoterrestre. La Direcció General de Sostenibilitat de la Costa i del Mar emet un informe en sentit desfavorable en què indica que part de l'àmbit d'actuació està dins de la zona d'influència i que en cap part del document s'ha tingut en consideració aquesta afecció. S'haurà de tindre en compte l'article 30 de la Llei 22/1988, de costes.  
- Infraestructures viàries. La línia del Tram, tram entre les parades La Isleta i Albufereta, discorre pel límit sud i limita amb l'illa de cases M8.  
- Camins ramaders. Pel carrer de Sant Antoni discorre l'assagador de la Platja de Sant Joan, amb una amplària legal de 20 metres i necessària de 20 metres. La regulació d'aquests camins es recull en la Llei 3/2014, d'11 de juliol, de la Generalitat. Està sense delimitar i va ser aprovat per mitjà de l'Ordre de 31 de gener de 1955 (BOE 12.02.55).  
La Direcció Territorial d'Alacant remet un informe de la demarcació forestal en què indica que el traçat del camí ramader és indicatiu i aporta un plànol amb un traçat més precís. El camí travessa el sector amb una longitud aproximada de 425 metres i ocupa una superfície de 9.050 m².  
  
L'ordenació detallada no reflecteix l'existència del camí ramader dins del sector, per tant es pot actuar en diversos sentits ordenats per ordre de prioritat:  
1. Integrar-lo en l'ordenació com a passeig o albereda.  
2. Modificar el traçat.  
3. Mutació demanial externa  
4. Desafectar-lo.  
G) Anàlisi de la previsió dels impactes  
Ni el pla general ni el pla parcial que desenvolupa el sector han sigut sotmesos a avaluació ambiental. Per això, es van analitzar els impactes sobre el medi ambient que suposaria la urbanització i l'edificació del sector.  
A la data d'elaboració d'aquesta IATE, no es disposen de dades sobre la tramitació del pla parcial, per la qual cosa es desconeix si durant la seua tramitació es va analitzar:  
- El risc d'inundació, en la cartografia que hi ha consta l'existència d'aquest pel desbordament del barranc. Aquest fet pot condicionar la forma i les tipologies de les edificacions que s'han de construir.  
  
- L'afecció acústica generada per la xarxa de transport ferroviari metropolità. S'hauria d'estudiar com protegir-se millor del soroll generat per aquest, tant a nivell d'aïllament dels habitatges com per la forma d'ordenar els volums de manera que es disminuïsca l'exposició.  
  
- La presència del camí ramader que, a la vista de l'informe de la demarcació forestal, no s'ha tingut en consideració en l'ordenació. La seua existència pot condicionar el disseny de l'ordenació detallada i en qualsevol cas el projecte de reparcel·lació, que té una regulació sectorial específica (Llei 3/2014, 11.07.2014, de la Generalitat).  
- L'afecció al domini públic maritimoterrestre, ja que en l'informe de la Direcció General de Sostenibilitat de la Costa i del Mar s'indica que no els consta antecedents d'aquesta actuació.  
- Paisatge. Serà necessari analitzar la incidència dels volums en la imatge local de l'entorn.  
H) Anàlisi de la previsió dels impactes significatius per l'aplicació del pla.  
A pesar del que s'indica en l'apartat G anterior, no s'ha d'oblidar que l'objecte de la modificació és canviar el caràcter vinculant d'una volumetria edificatòria, és a dir, un mer canvi del règim jurídic de la materialització d'una edificabilitat que ja està aprovada.  
En conseqüència, aquest objecte concret, tenint en consideració els criteris de l'annex VIII, realitzada l'anàlisi tècnica de la documentació presentada i consultada la cartografia temàtica de la Conselleria, s'observa que les modificacions proposades no presenten afeccions sobre el medi ambient si s'adopten determinades precaucions davant del risc d'inundació i del camí ramader, ni suposen un canvi del model territorial, per la qual cosa seria suficient realitzar el procediment simplificat d'avaluació.  
La realització de l'anàlisi de les afeccions mencionades en l'apartat G anterior afectarien una ordenació detallada ja aprovada la decisió de modificació de la qual correspondria a l'Ajuntament.  
I) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana estableix en l'article 22 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
J) Proposta d'acord  
Segons el que estableix l'article 51 de la LOTUP, d'acord amb els criteris de l'annex VIII d'aquesta llei, l'objecte de la modificació del pla parcial proposat no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos, i no comporta afecció sobre elements del patrimoni natural, per la qual cosa es pot concloure que el procediment d'avaluació ambiental simplificada és suficient per a determinar que la proposta no té efectes significatius sobre el medi ambient.  
  
D'acord amb el que s'ha exposat, es resol:   
  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 2 del Pla parcial l'Albufereta d'Alacant, l'objecte del qual serà el descrit en la documentació remesa, d'acord amb els criteris de l'annex VIII de la LOTUP, sempre que es complisquen els condicionants descrits a continuació, abans de la seua aprovació definitiva, per no tindre efectes significatius sobre el medi ambient. Per tant, correspon continuar la tramitació de la modificació del pla d'acord amb la seua normativa sectorial.  
1. S'haurà de tindre en compte l'existència de l'assagador de la platja de Sant Joan dins del sector. L'Ajuntament haurà de modificar l'ordenació detallada perquè s'hi considere en els termes establits per l'informe de la demarcació forestal d'Altea de 23 d'octubre de 2017 (integració en l'ordenació com a passeig o albereda, o modificar el seu traçat, o realitzar una mutació demanial externa o desafectar-lo). En qualsevol cas, no podrà aprovar-se el projecte de reparcel·lació fins que s'adopte una solució respecte al seu tractament i s'obtinga l'informe favorable de la demarcació forestal.  
2. S'haurà de verificar la incidència de la perillositat d'inundació i incloure una anàlisi d'inundabilitat. L'ordenació detallada s'haurà d'adaptar segons la incidència d'aquest risc i imposar condicions d'adequació, quan siga procedent, de les futures edificacions. S'haurà d'evitar l'ampliació de l'empremta de l'edificació a la zona afectada per perillositat d'inundació.  
3. Haurà d'elaborar-se un estudi d'integració paisatgística en els termes assenyalats per l'informe del Servei d'Infraestructura Verda i Paisatge. Durant la fase de participació pública s'haurà de sol·licitar un informe al Servei d'Infraestructura Verda i Paisatge com a administració afectada.  
4. Abans de l'aprovació definitiva de la modificació puntual haurà d'obtindre's un informe favorable de la Direcció General de Sostenibilitat de la Costa i del Mar. Hauran de resoldre's les deficiències indicades en el seu informe de 3 de novembre de 2017 i en especial s'hauran de tindre en compte els aspectes relatius a l'ordenació de volums a fi d'evitar pantalles arquitectòniques.  
5. L'Ajuntament haurà d'estudiar si cal adoptar mesures correctores davant de l'afecció acústica.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si una vegada publicat en el Diari Oficial de la Generalitat Valenciana no s'haguera aprovat el pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic al qual fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Per tant, la Comissió d'Avaluació Ambiental acorda:  
  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual número 2 del Pla Parcial 1/4 l'Albufereta d'Alacant, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar a les persones interessades que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa es notifica perquè se'n prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes que se'n deriven, d'acord amb el que disposa l'article 18.2 de la Llei 40/2015, d'1 d'octubre, de règim jurídic del sector públic.  
  
València, 5 de desembre de 2017.- El secretari de la Comissió d'Avaluació Ambiental: José del Valle Arocas.»  
  
«Informe ambiental i territorial estratègic  
Tràmit: Avaluació Ambiental del Pla de reforma interior modificatiu de l'illa de cases del carrer de València, carrer de Joan XXIII, carrer de Maximilià Thous i carrer del Mestre Chapí de Paiporta  
Promotor: Ajuntament de Paiporta  
Autoritat substantiva: Comissió Territorial d'Urbanisme de València.  
Localització: Paiporta (València)  
Expedient: 48-17-EAE.  
  
La Comissió d'Avaluació Ambiental, en sessió celebrada el 30 de novembre de 2017, va adoptar l'acord següent:  
Vista la proposta de l'Informe Ambiental i Territorial Estratègic del Pla de Reforma Interior Modificatiu de l'Illa de Cases del carrer de València, carrer de Joan XXIII, carrer de Maximilià Thous i carrer del Mestre Chapí de Paiporta, en els termes següents:  
Amb data 20 de juliol de 2017 té entrada en el Servei d'Avaluació Ambiental Estratègica, una sol·licitud d'inici de l'avaluació ambiental de l'expedient de Pla de reforma interior modificatiu de l'illa de cases del carrer de València, carrer de Joan XXIII, carrer de Maximilià Thous i carrer del Mestre Chapí de Paiporta (València), en els termes previstos en la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
1. Documentació aportada. L'Ajuntament de Paiporta remet una còpia de l'expedient de pla de reforma interior modificatiu, i sol·licita l'inici del procediment d'avaluació ambiental d'aquest.  
La documentació presentada, en format digital i paper, de data de redacció abril de 2017, consta de:  
· Document inicial estratègic (DIE).  
· Esborrany del Pla de reforma interior modificatiu de l'ordenació estructural de l'illa de cases del carrer de València, carrer de Joan XXIII, carrer de Maximilià Thous i carrer del Mestre Chapí de Paiporta.  
2. Model territorial vigent.  
2.1. Informació territorial. El municipi de Paiporta pertany a la comarca de l'Horta Sud, situat a la província de València, dista 5,5 quilòmetres de la capital provincial. Comprén una superfície de 3,93 km², i la seua població, a 1 de gener de 2016, és de 25.084 habitants (dada de l'INE). Limita pel nord-est amb València, a l'oest amb Picanya, al sud amb Catarroja i Massanassa, i a l'est amb Alfafar, Benetússer i València. Travessa el terme municipal de nord-oest a sud-est la rambla del Poio (o de Chiva o de Torrent). Juntament amb el límit est municipal discorre la CV-400 que connecta el municipi amb València; i pel límit nord discorre la CV-407 que connecta amb Picanya i Sedaví.  
2.2. Planejament vigent. El planejament vigent a Paiporta és un pla general, aprovat definitivament per la Comissió Territorial d'Urbanisme de València amb data 5 de novembre de 1998 i publicat en el Diari Oficial de la Generalitat Valenciana el 15 de febrer de 1999. Aquest planejament va ser avaluat ambientalment, i emesa una declaració d'impacte ambiental el 20 de juliol de 1998 (expedient 47-1997-AIA).  
  
3. Descripció de la proposta de Pla de reforma interior modificatiu (PRIM).  
3.1. Àmbit. L'àmbit del pla comprén l'illa de cases delimitada pels carrers de València, de Joan XXIII, de Maximilià Thous i del Mestre Chapí, de superfície 12.177,98 m²/sol, classificada com a sòl urbà. L'interior comprén el traçat del camí de Benlloch. S'indica que «aquest àmbit ha de considerar-se únic i invariable, atés que és l'entorn mínim que possibilita abordar una actuació de regeneració urbana que responga a la problemàtica existent en la zona, tant des de l'àmbit urbà i mediambiental, com als aspectes de gestió del sòl necessaris per a la seua materialització.»  
En l'illa de cases es distingeixen dos àmbits funcionals diferenciats, la zona nord ocupada per activitats industrials i amb qualificació en el Pla General d'Ordenació Urbana de zona d'ordenació urbanística industrial; i la zona sud qualificada com a zona verda, en la qual es localitza l'immoble protegit denominat Casa Grisa (parcel·la cadastral 0213200SD3551J5005FN).  
3.2. Objecte i justificació  
El PRIM té per objecte:  
· Escometre un procés de regeneració urbana que millore les condicions de l'entorn i definisca una imatge urbana del municipi en un dels seus eixos d'accés.  
· Modificació dels usos industrials situats en l'àmbit del pla, i destinar el sòl a usos residencials, d'acord amb l'entorn en què s'ubiquen.  
  
· Obtenció per l'Administració municipal dels equipaments públics previstos en el Pla general, en concret la zona verda situada al carrer València, número 19, amb una superfície de 2.910,32 m²/sol.  
· Desenvolupament d'una ordenació urbana que possibilite la materialització dels drets urbanístics dels titulars del sòl inclosos en l'àmbit del pla.  
· Suplement de les dotacions públiques legalment establides, d'acord amb les modificacions urbanístiques derivades dels apartats anteriors.  
El PRIM es justifica en les necessitats de:  
· Complir les previsions del Pla general i obtindre per l'Administració la zona verda qualificada i posar-la definitivament al servei de la població.  
· Requalificar el sòl d'industrial a residencial, per la inadequació de l'àmbit per al correcte ús industrial (accessos inapropiats, carència d'equipaments, important presència d'usos residencials en l'entorn).  
3.3. Alternatives.  
Es presenten dues alternatives.  
- Alternativa 0. Segons s'indica en el DIE amb aquesta alternativa:  
· «No es compliran les previsions del Pla general i no es podran obtindre les zones dotacionals, ni tampoc regularitzar la xarxa viària prevista.  
· No es podran materialitzar els drets urbanístics corresponents a la zona verda, la qual cosa desembocarà en un cost econòmic a l'Administració ja que ha de recórrer a la via expropiatòria per a la seua obtenció.  
  
· La no-actuació suposarà la consolidació definitiva d'usos industrials enclavats en un entorn que evoluciona a usos residencials i de serveis.  
· En resum, es considera que l'alternativa 0 no respon a la complexa situació urbanística actual d'aquests sòls, per la qual cosa es desestima.»  
  
- Alternativa 1. Proposa:  
Respecte a l'ordenació de l'àmbit:  
· La creació d'una gran illa amb trànsit rodat perimetral, i l'interior de vianants i enjardinat, i integrar-hi les parcel·les dotacionals proposades.  
· L'ordenació de l'edificació residencial a través d'un bloc continu en el perímetre de l'illa, de huit plantes més àtic i una edificabilitat total de 22.569 m²/sostre, que implica la construcció de 226 habitatges per a 565 nous habitants.  
Respecte a la xarxa viària es proposa:  
· Consolidar el carrer València, i recuperar l'alineació d'aquesta amb la formalització d'una edificació en l'alineació dels edificis industrials i terciaris situats a l'est, i establir un element de vianants enjardinat al llarg de tota l'actuació. Aquest element es configura com a un eix de perspectiva respecte a l'edifici catalogat Casa Grisa, el qual s'integra en una zona verda, a fi de posar l'edificació en valor, i possibilitar destinar-la a usos dotacionals.  
· Es proposa eliminar el traçat del camí Benlloch i incorporar aquests sòls a l'ordenació residencial.  
4. Consultes realitzades  
Aquesta direcció general, com a òrgan ambiental, i d'acord amb el que disposa l'article 51.1 de la LOTUP, ha sotmés la documentació presentada a consulta a les administracions següents perquè, si ho consideren oportú, hi formulen suggeriments:  
  
Data de consulta Data d'informe Administració pública consultada  
04.08.2017 29.11.2017 Direcció Territorial d'Habitatge, Obres Públiques i Vertebració del Territori.  
Servei Territorial d'Urbanisme de València. STU  
04.08.2017 24.11.2017 Conselleria d'Habitatge, Obres Públiques i Vertebració del Territori.  
 Subdirecció General del Territori i Paisatge. PAISATGE  
04.08.2017 11.10.2017 Conselleria d'Habitatge, Obres Públiques i Vertebració del Territori.  
 Subdirecció General del Territori i Paisatge. PATRICOVA  
04.08.2017 € Conselleria d'Educació, Investigació, Cultura i Esport  
Unitat d'Inspecció del Patrimoni Historicoartístic  
04.08.2017 € Conselleria d'Educació, Investigació, Cultura i Esport  
 Subdirecció General d'Infraestructures Educatives  
04.08.2017 € Confederació Hidrogràfica del Xúquer. CHX  
  
  
Els informes rebuts es publiquen en el web www.agroambient.gva.es/eae on se'n podrà consultar el contingut integre.  
  
5. Identificació i valoració de possibles efectes sobre el medi ambient.  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa de la determinació de l'existència d'efectes significatius sobre el medi ambient, després de la consulta a les administracions públiques afectades a les quals fan referència els articles 48.d i 51.1 de la LOTUP.  
5.1. Paisatge. De conformitat amb el que estableix l'article 6 de la Llei 5/2014, de la LOTUP, el paisatge s'integrarà en totes les polítiques sectorials que incidisquen en aquest i, en concret, en la planificació territorial i urbanística, i actuarà com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i posada en valor d'espais culturals.  
El Servei d'Infraestructura Verda i Paisatge, amb data 24 de novembre de 2017, informa que el pla proposat tindrà incidència en la configuració del paisatge urbà del municipi.  
«Si bé la modificació d'usos en l'àmbit pot ser considerada viable des del punt de vista de l'afecció al paisatge, atés que comporta una extensió de l'ús residencial, l'elevada edificabilitat assignada a l'àmbit propicia una ordenació morfològica i volumètrica, unes alçàries i unes alineacions a priori alienes a aquelles que configuren el caràcter del paisatge urbà actual de Paiporta. Aquesta afecció es veurà significativament incrementada per la divisió d'unitats d'execució proposades, que pot prolongar de manera indefinida en el temps la inadequació tant de la urbanització de l'àmbit, i en especial de la zona verda, com del volum edificat».  
Per tot el que s'ha exposat, cal l'elaboració d'un instrument de paisatge, en aquest cas, un estudi d'integració paisatgística, que valore la incidència en la conformació del paisatge de l'àmbit de les determinacions pròpies de l'ordenació del pla.  
Indica l'informe que «en tot cas, els criteris i les mesures d'integració que es deriven de l'estudi d'integració que s'ha d'elaborar, s'hauran d'incloure en la documentació amb eficàcia normativa del pla, a fi de garantir la seua implementació en el desenvolupament de l'àmbit.»  
  
A més, el pla delimitarà i regularà la infraestructura verda de l'àmbit, que quedarà incorporada al Pla general amb l'aprovació d'aquest.  
  
5.2. Risc d'Inundació. PATRICOVA. El Servei d'Ordenació del Territori, amb data 11 d'octubre de 2017, informa que «en els termes en què s'ha proposat, el pla de reforma interior incompleix l'article 17.3 de la normativa del PATRICOVA, ja que es tracta d'un planejament que incrementa significativament del risc d'inundació. [?], per tant, ha de replantejar-se l'ordenació proposada del PRI, de conformitat amb el que estableix l'article 20 de la normativa del PATRICOVA.»  
  
«Article 20. Condicionants en sòl urbà i sòl urbanitzable amb programa d'actuació aprovat, afectat per perillositat d'inundació.  
  
Els ajuntaments, en el sòl urbà i en el sòl urbanitzable amb programa d'actuació aprovat, afectat per perillositat d'inundació, hauran de verificar la incidència d'aquesta i imposar, quan siga procedent, condicions d'adequació de les futures edificacions, prenent com a referència les establides en l'annex I d'aquesta normativa. Així mateix, han d'impulsar, juntament amb les restants administracions públiques implicades, la realització d'aquelles actuacions de reducció del risc d'inundació que siguen més prioritàries.»  
«Els criteris que, en matèria de risc d'inundació, han de ser considerats en la versió inicial del Pla són, principalment, els de no augmentar la vulnerabilitat de l'ús del sòl davant de les inundacions i, conseqüentment, el risc d'inundació.»  
5.3. Urbanisme. El 29 de novembre de 2017, el Servei Territorial d'Urbanisme de València informa que de la modificació proposada no es derivaran efectes significatius sobre el medi ambient des de la visió de les competències urbanístiques d'aquest servei. En fases posteriors del procediment, en el document de planejament, s'haurà d'atendre el conjunt de consideracions realitzades en l'informe.  
Finalment, l'informe indica que, encara que es tracta d'un sòl urbà ja previst en el planejament i està totalment urbanitzat, el pla afecta determinacions de l'ordenació estructural i detallada i, per tant, l'aprovació definitiva correspon a l'Administració autonòmica.  
  
5.4. Anàlisi i valoració. Es proposa pla de reforma interior modificatiu en el municipi de Paiporta amb l'objecte d'abordar una actuació de regeneració urbana en un àmbit de 12.177,98 m²/sòl; d'aquests, 8.207,84 m² de sòl urbà industrial, es requalificarien com a sòl residencial.  
- Diagnòstic de la situació actual del medi. El pla comprén un àmbit de sòl urbà, al nord-est de la rambla de Torrent, totalment integrat en la trama de la ciutat, urbanitzat i edificat. Els solars industrials que comprén estan quasi en la seua totalitat consolidats per l'edificació; i l'àmbit qualificat pel PGOU com a zona verda es troba en estat d'abandó: tant l'immoble denominat Casa Grisa (immoble catalogat), com el seu jardí, cosa que incideix negativament en la imatge urbana en un punt d'accés al nucli urbà.  
- Alternativa plantejada en el document inicial estratègic. Aquest informe ambiental i territorial estratègic (IATE) es realitza basant-se en la informació continguda en el document inicial estratègic presentat, redactat a l'abril de 2017, i en els informes sectorials emesos.  
  
En el document es proposa una única alternativa a l'ordenació urbanística actual. L'illa objecte del PRIM passa a destinar-se a ús residencial, amb una edificabilitat residencial total de 22.569,28 m²/sostre, la qual cosa permet la construcció de 226 nous habitatges, que comporten un increment de població de 565 nous habitants.  
El PRIM proposa en el seu àmbit els valors següents:  
- Anàlisi i valoració de la proposta. Analitzada l'alternativa triada atenent la documentació presentada i els informes emesos, s'observa que la proposta de PRIM formula una requalificació de sòl de magnitud limitada, i amplia el sòl urbà residencial, requalificació que comporta un increment del 2,25 % de la població municipal.  
  
L'actuació aborda l'ampliació del sòl urbà residencial, en continuïtat amb la trama del cas urbà. L'operació es du a terme sobre sòl urbà industrial consolidat, ubicat en posició perifèrica, i quasi desvinculada, respecte al gran polígon industrial de Paiporta.  
Es conclou que, atenent la valoració realitzada, l'alternativa proposada no tindria incidència significativa en el model territorial del municipi per tractar-se d'una actuació que modifica només la qualificació del sòl en una magnitud poc rellevant; no produiria increment significatiu en el consum de recursos; no suposa afecció sobre elements del patrimoni natural, i sobre el patrimoni cultural té un efecte positiu, ja que facilita les actuacions de conservació i posada en valor d'un bé immoble catalogat; preveu l'ampliació del sòl urbà residencial en continuïtat amb la trama urbana del nucli.  
No obstant això, l'ordenació proposada incrementa significativament el risc d'inundació de l'àmbit. El Servei d'Ordenació del Territori, en l'informe de l'11.10.2017, indica que «del plànol de calats s'observa que precisament hi ha un braç del barranc de Torrent al nou llit del riu Túria que afecta de forma important el sud de l'àmbit del PRI. El motiu pel qual és una zona inundable respon probablement al fet que actualment és una zona abandonada, amb una cota natural del terreny més baixa que la del seu entorn.»  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons el que estableix l'article 51.2.b de la LOTUP, d'acord amb els criteris de l'annex VIII d'aquesta llei, el Pla de reforma interior modificatiu de l'illa de cases del carrer de València, carrer de Joan XXIII, carrer de Maximilià Thous i carrer del Mestre Chapí de Paiporta no influeix en altres plans o programes; no té incidència en el model territorial vigent en el municipi; no afecta elements del patrimoni natural, ni del patrimoni cultural, i incideix sobre l'àmbit de sòl urbà del municipi, que presenta risc de perillositat d'inundació esmenable amb l'adopció d'una nova proposta d'ordenació.  
Per tant, tenint en compte els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de Pla de reforma interior modificatiu de Paiporta (València) no presenta efectes significatius sobre el medi ambient.  
D'acord amb el que que s'ha exposat es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla de Reforma Interior Modificatiu de l'Illa de Cases del carrer de València, carrer de Joan XXIII, carrer de Maximilià Thous i carrer del Mestre Chapí de Paiporta (València), d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que es corregisca l'afecció per inundació, per la qual cosa, abans de l'aprovació definitiva:  
1. S'han d'atendre les consideracions realitzades en l'informe del Servei d'Ordenació del Territori (PATRICOVA), i sol·licitar un nou pronunciament d'aquest, i integrar, si escau, les determinacions que s'hi indiquen. En el cas que d'aquesta ordenació es deriven efectes significatius en el medi ambient per risc d'inundació, aquest informe s'entendrà desfavorable.  
2. S'han d'atendre les consideracions realitzades en l'informe del Servei d'Infraestructura Verda i Paisatge, i sol·licitar, per a l'estudi d'integració paisatgística que s'ha d'elaborar, un pronunciament sobre aquest, i integrar en el pla, si escau, les determinacions que s'indiquen en el nou informe.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del Pla de reforma interior modificatiu de l'illa de cases del carrer de València, carrer de Joan XXIII, carrer de Maximilià Thous i carrer del Mestre Chapí de Paiporta (València), en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica d'aquest.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Tenint en compte tot el que s'ha expressat, la Comissió d'Avaluació Ambiental acorda:   
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior modificatiu de l'illa de cases del carrer de València, carrer de Joan XXIII, carrer de Maximilià Thous i carrer del Mestre Chapí de Paiporta, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar a les persones interessades que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes que se'n deriven, d'acord amb l'article 18.2 de la Llei 40/2015, d'1 d'octubre, de règim jurídic del sector públic.  
  
València, 5 de desembre de 2017.- El secretari de la Comissió d'Avaluació Ambiental: José del Valle Arocas.»  
  
València, 22 de desembre de 2017.- El director general de Medi Natural i d'Avaluació Ambiental: Antoni Marzo i Pastor.